FV Módro-běli Zschachwitz
– SJ Chrósćicy 3:1 (2:1)
Zestawa hosći: Králíček – Teichmann, Sentivan, Šafář, Henčl, Schulze, Młynk (64. F. Zahrodnik), M. Zahrodnik (73. Gries), Runt, Žur, Věchet (45. Bogusz)
Prěnje koparske mustwo SJ Chrósćicy je swoju premjernu hrajnu dobu w krajnej klasy-wuchod jako prěni cyłk zakónčiło, dokelž ma stafla njerunu ličbu mustwow. Nažel su so chowancy trenarja Pavela Runta ze słabym wukonom do lětnjeje přestawki rozžohnowali. Při tym běchu woni w zwučenej a sylnjej zestawje nastupili. Jeničce kapitan Bosćij Cyž njesmědźeše so žołto-čerwjeneje karty dla, kotruž bě w hrě přećiwo Weixdorfej dóstał, wobdźělić. Domjacy hru a tempo wot spočatka postajachu. Chróšćenjo skutkowachu skerje mučni. Po jědnaće mjeńšinach Zschachwitz hižo 1:0 nawjedowaše. Jenož mjeńšinu pozdźišo drje zamó Čech Radim Věchet wurunać a hišće do połčasa pak přećiwnik znowa wyskaše (37.). Po rjanej přihrawce přetwori nadběhowar módro-běłych zymnokrejnje k 2:1. Králíček bě bjez šansy.
ces_Latn lim_Latn fao_Latn szl_Latn